Kacang pinus

Kacang pinus merupakan biji benih dikeluarkan dari buah kon pokok-pokok pinus atau tusam yang dapat dimakan sepertimana kekeras. Sebanyak 20 spesies pokok tusam dikenalpasti mampu menghasilkan biji "kacang" yang dapat dimakan kerana cukup besarnya.

China dan Itali merupakan negara pengeluar kacang ini yang terutama di dunia.

Spesies-spesies punca 
Spesies-spesies tusam yang dikenalpasti berbiji boleh dimakan adalah seperti berikut:

Di Eurasia

 Pinus armandii
 Pinus bungeana
 Pinus cembra
 Pinus gerardiana
 Pinus koraiensis
 Pinus pinea
 Pinus pumila
 Pinus sibirica

Di benua Amerika Utara

 Pinus albicaulis
 Pinus cembroides
 Pinus coulteri
 Pinus culminicola
 Pinus edulis
 Pinus johannis
 Pinus monophylla
 Pinus orizabensis
 Pinus quadrifolia
 Pinus remota
 Pinus sabiniana

Pokok tusam-tusam Korea (P. koraiensis) dan chilgoza (P. gerardiana) merupakan jenis utama yang sering dituai untuk pasaran di Asia, tusam Swiss (P. cembra) dan tusam Mediterranean (P. pinea) utama dituai untuk pasaran dan kegunaan di Eropah. Spesies-spesies yang dituai untuk pasaran setempat di benua Amerika Utara secara tradisinya dari masyarakat peribumi sana adalah Pinus edulis, Pinus monophylla, dan Pinus cembroides.

Kegunaan dalam masakan 
Biji-biji "kacang" ini boleh dikisar menjadi tepung untuk membuat marzipan, digoreng kering menjadi makanan ringan, malah dibakar dan dihaluskan untuk dijadikan bahan baku minuman pengganti kopi. Kacang pinus merupakan bahan asas membuat pesto yang lazim dalam masakan Itali. Di Timur Tengah pula kacang pinus digunakan pada masakan kibbeh, sambusak, baklava, dan sebagainya.

Biji ini juga dapat diekstrak untuk mendapatkan minyak khas yang dikehendaki kerana rasa yang unik.

Rujukan

Bahan bacaan berkaitan 

 
 Farris, Glenn J. "Quality Food: The Quest for Pine Nuts in Northern California." In Before the Wilderness: Environmental Management by Native Californians, comp. and ed. T. C. Blackburn, and K. Anderson, 229-240. Ballena Press Anthropological Papers, no. 40. Menlo Park, Calif.: Ballena Press, 1993.

Konifer
Hasil hutan non-kayu